අග්‍රාමාත්‍ය මහින්ද රාජපක්ෂ මුදල් අමාත්‍යාංශයේදී සිය අමාත්‍ය ධුරයේ රාජකාරි ආරම්භ කරමින් කියා සිටියේ ඉදිරියේදී ගෙන එන නව පනතක් මගින් රාජ්‍ය නිලධාරීන් ආරක්ෂා කිරීමට කටයුතු කරන බවයි.ජනාධිපති ගෝඨාභය රාජපක්ෂ විසින් පසුගියදා සිය රජයේ 16 දෙනෙකුගෙන් සමන්විත අමාත්‍ය මණ්ඩලය පත් කළ අතර, එහිදී මුදල්, ආර්ථීක සහ ප්‍රතිපත්ති සංවර්ධන, බුද්ධශාසන සංස්කෘතික හා ආගමික කටයුතු මෙන්ම නාගරික සංවර්ධන, ජලසම්පාදන හා නිවාස පහසුකම් අමාත්‍යවරයා ලෙස දිවුරුම් දුන්නේ අග්‍රාමාත්‍ය මහින්ද රාජපක්ෂයි.අනතුරුව අග්‍රාමාත්‍යවරයා, බුද්ධශාසන සංස්කෘතික හා ආගමික කටයුතු අමාත්‍යාංශය වෙත ගොස් එහි රාජකාරි ආරම්භ කළා.එමෙන්ම, පසුගියදා නව අමාත්‍යවරුන් ලෙස දිවුරුම් දුන් තවත් කිහිපදෙනෙකු සිය අමාත්‍යාංශවල අද රාජකාරි කටයුතු ආරම්භ කරනු ලැබුවා.